અમદાવાદ: ભાજપ શાસિત અમદાવાદ મ્યુનિસિપલ કોર્પોરેશનમાં રોડનાં કામોના ભ્રષ્ટાચારની વ્યાપકપણે ગુંજ ઊઠતાં તંત્રને છૂટકે-નાછૂટકે વિજિલન્સ તપાસ હાથ ધરવી પડી છે, જોકે સત્તાવાળાઓની વિજિલન્સ તપાસ કમસે કમ કોન્ટ્રાક્ટરોના મામલે બોદી પુરવાર થઈ છે, કેમ કે કરોડો રૂપિયાનાં રોડનાં કામ મેળવનાર કોન્ટ્રાક્ટર વિરુદ્ધ ગેરરીતિ આચરીને મ્યુનિસિપલ તિજોરીને આર્થિક ખોટના ખાડામાં ધકેલવા બદલ ચૂકવાયેલાં નાણાંની ‘રિકવરી’ કે પોલીસમાં ‘૪૨૦’ની એફઆઈઆર કરવાની નવા કે જૂના ટેન્ડરમાં કોઈ શરત જ રખાઈ નથી.